ગાંધીનગર– રાજકોટ, વડોદરા અને અમદાવાદ શહેરનો સુઆયોજીત વિકાસ ઝડપભેર થાય એ દિશાના અત્યંત મહત્વના પગલાં તરીકે ગુજરાત સરકારના શહેરી વિકાસ વિભાગે આજે રાજકોટની વાવડી, કોઠારીયા અને મવડીની ત્રણ પ્રારંભિક ટી.પી.સ્કીમ, વડોદરાની સનાથલ-નવાપુર તથા સેવાસીની ડ્રાફટ ટી.પી. સ્કીમ તથા અમદાવાદના વટવા અને કડીની ફાઇનલ ટી.પી.સ્કીમને મંજૂરી આપી છે. મુખ્યપ્રધાન વિજય રુપાણીએ નાગરિકોની સુખસુવિધા વધે અને જાહેર હેતુ માટે સત્તામંડળોને પ્લોટ મળી રહે એ રીતે કામ કરવા તંત્રને તાકીદ કરી છે. પરિણામે છેલ્લા પાંચ મહિનામાં ૫૦ જેટલી ડી.પી./ટી.પી.ને સ્કીમ મંજૂરી આપીને શહેરી વિસ્તારોમાં નાગરિકોને વધુ સારી સુવિધાઓ આપી શકાય એ માટેના કામોમાં વેગ આવ્યો છે.